
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 296 

13 Φεβρουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση του Κανονισμού Εσωτερικής Υπηρεσίας του 
Εφετείου Ανατολικής Κρήτης, που καταρτίστηκε 
με την υπ’ αριθμ. 4/2012 απόφαση της Ολομέλειας 

αυτού. 1 

Έγκριση τροποποιήσεως και συμπληρώσεως του Κα¬ 
νονισμού Εσωτερικής Υπηρεσίας του Εφετείου 
Κέρκυρας, που έγινε με την υπ’ αριθμ. 26/2012 από¬ 
φαση της Ολομέλειας αυτού. 2 

Έγκριση συμπληρώσεως του Κανονισμού Εσωτερι¬ 
κής Υπηρεσίας του Εφετείου Λαμίας, που έγινε 
με την υπ’ αριθμ. 5/2012 απόφαση της Ολομέλειας 

αυτού. 3 

Έγκριση συμπληρώσεων και τροποποιήσεων του Κα¬ 
νονισμού Εσωτερικής Υπηρεσίας του Εφετείου Βο¬ 
ρείου Αιγαίου, που έγιναν με την υπ’ αριθμ. 7/2012 
απόφαση της Ολομέλειας αυτού. 4 


ΑΠΟΦΑΣΕΙΣ 

Αριθμ. απόφ. 1/2013 (1) 


Έγκριση του Κανονισμού Εσωτερικής Υπηρεσίας του Εφε¬ 
τείου Ανατολικής Κρήτης, που καταρτίστηκε με την 
υπ’ αριθμ. 4/2012 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 24 Ιανουάριου 2013, ημέρα Πέμπτη και ώρα 10:30 
στο Κατάστημα του Αρείου Πάγου και στην αίθουσα δια¬ 
σκέψεων της Ολομέλειας (γραφείο 205 του 2ου ορόφου) 
συνήλθε, ύστερα από νόμιμη πρόσκληση της Προέδρου 
του Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει 
σήμερα), Ολομέλεια σε συμβούλιο, στην οποία έλαβαν 
μέρος οι: 1) Ρένα Ασημακοπούλου, Πρόεδρος του Αρεί¬ 
ου Πάγου, 2) Δημήτριος Πατινίδης, 3) Θεοδώρα Γκοΐνη, 
4) Αθανάσιος Κουτρομάνος, 5) Γεώργιος Χρυσικός, 6) 
Νικόλαος Ζάί'ρης, 7) Σπυρίδων Ζιάκας, 8) Βασίλειος Λυ- 
κούδης, Αντιπρόεδροι του Αρείου Πάγου, 9) Βασίλειος 
Φούκας - Εισηγητής, 10) Δήμητρα Παπαντωνοπούλου, 
11) Νικόλαος Λεοντής, 12) Βιολέττα Κυτέα, 13) Βαρβάρα 
Κριτσωτάκη, 14) Γεωργία Λαλούση, 15) Αντώνιος Αθηναίος, 


16) Γρηγόριος Κουτσόπουλος, 17) Δημήτριος Μουστά¬ 
κας, 18) Δημήτριος Μαζαράκης, 19) Παναγιώτης Ρουμπής, 
20) Ανδρέας Δουλγεράκης, 21) Κωνσταντίνος Φράγκος, 
22) Νικόλαος Πάσσος, 23) Γεώργιος Αδαμόπουλος, 24) Αι¬ 
κατερίνη Βασιλακοπούλου - Κατσαβριά, 25) Ιωάννης Γιαν- 
νακόπουλος, 26) Χρυσόστομος Ευαγγέλου, 27) Ανδρέας 
Ξένος, 28) Αντώνιος Ζευγώλης, 29) Ερωτόκριτος Καλούδης, 
30) Ασπασία Καρέλλου, 31) Αργύριος Σταυράκης, 32) Ιω¬ 
άννα Πετροπούλου, 33) Δήμητρα Λεοντάρη - Μπουρνά- 
κα, 34) Εμμανουήλ Κλαδογένης, 35) Μαρία Βασιλάκη, 
36) Χρυσούλα Παρασκευά, 37) Ιωάννης Χαμηλοθώρης, 
38) Μιχαήλ Αυγουλέας, 39) Βασίλειος Καπελούζος, 
40) Παναγιώτης Χατζηπαναγιώτης, 41) Ιωσήφ Τσαλαγανί- 
δης και 42) Πάνος Πετρόπουλος, Αρεοπαγίτες. Κωλύονται 
και δεν παρέστησαν οι λοιποί Αντιπρόεδροι του Αρείου 
Πάγου και Αρεοπαγίτες. 

Παραστάθηκαν ο Εισαγγελέας του Αρείου Πάγου Ιω¬ 
άννης - Σπυρίδωνας Τέντες και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστοποίησε 
στα μέλη της Ολομέλειας ότι στον Αρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησε τα ονόματα των υπηρετού- 
ντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι από τους 72 υπηρετούντες 
Δικαστές είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5, εδάφιο 
α' του Ν. 1756/1988, όπως αυτό αντικαταστάθηκε από το 
άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 9.1.2013 έγγραφης πρόσκλησης της Προ¬ 
έδρου του Αρείου Πάγου προς τους υπηρετούντες στον 
Αρειο Πάγο δικαστικούς λειτουργούς (άρθρο 14 παρ. 2 
εδάφιο α' Ν. 1756/1988, όπως αντικαταστάθηκε από το άρ¬ 
θρο 3 παρ. 1 του Ν. 1868/1989), προκειμένου να επιληφθεί 
του υπ’ αριθμ. 477/13.11.2012 εγγράφου της Διευθύνουσας 
το Εφετείο Ανατολικής Κρήτης, Κωστούλας Φλουρή - Χα- 
λεβίδου, Προέδρου Εφετών, το οποίο έχει ως ακολούθως: 

«Υποβάλλουμε συνημμένως υπηρεσιακό αντίγραφο της 
υπ’ αριθμ. 4/2012 απόφασης της Ολομέλειας του Εφετείου 
Ανατολικής Κρήτης, που αφορά την κατάρτιση κανονι¬ 
σμού εσωτερικής υπηρεσίας του Εφετείου και παρακα- 
λούμε για την κύρωσή του, σύμφωνα με τις διατάξεις του 
άρθρου 17 παρ. 2 του Ν. 1756/1988 όπως αντικαταστάθηκε 
από το άρθρο 86 παρ. 2 του Ν. 4055/2012.» 

Ο Εισηγητής - Αρεοπαγίτης Βασίλειος Φούκας, αφού 
έθεσε υπόψη των μελών της Ολομέλειας: α) το παρα¬ 
πάνω έγγραφο του Εφετείου Ανατολικής Κρήτης και 
β) την υπό κρίση υπ’ αριθμ. 4/2012 απόφαση της Ολομέ¬ 
λειας του ως άνω Εφετείου, εισηγήθηκε την έγκριση του 
Κανονισμού Εσωτερικής Υπηρεσίας του, σύμφωνα με την 
παραπάνω απόφαση της Ολομέλειας αυτού, όπως εκτίθεται 
αναλυτικά στο σκεπτικό και στο διατακτικό της παρούσης. 

Ο Εισαγγελέας του Αρείου Πάγου Ιωάννης - Σπυρίδων 
Τέντες ανέπτυξε την πρότασή του και συμφώνησε με την 
άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδάφιο 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιήσεις 
τους, υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την τε¬ 
λική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. Στην 
προκειμένη περίπτωση, η Ολομέλεια του Εφετείου Ανα¬ 
τολικής Κρήτης, με την υπ’ αριθμ. 4/30.10.2012 απόφασή 
της, κατήρτισε τον κανονισμό εσωτερικής υπηρεσίας του 
Δικαστηρίου αυτού, ο οποίος έχει ως εξής: 

«Κανονισμός Εσωτερικής Υπηρεσίας 
του Εφετείου Ανατολικής Κρήτης 

Άρθρο Ιο 

Τα τμήματα του Εφετείου Ανατολικής Κρήτης ορίζονται 
σε δύο: Πολιτικό και Ποινικό. 

Αρθρο 2ο 

Αντικείμενο, στελέχωση και χρόνος συνεδρίασης των 
Τμημάτων του Δικαστηρίου: 

Α' ΠΟΛΙΤΙΚΟ ΤΜΗΜΑ 

Το Πολιτικό Τμήμα, υπό Μονομελή ή Τριμελή σύνθεση, 
θα συγκροτείται από όλους τους υπηρετούντες Δικαστές, 
κατά την εκάστοτε υπηρεσία αυτών και θα συνεδριά¬ 
ζει προς εκδίκαση όλων των υποθέσεων αρμοδιότητας 
Πενταμελούς, Τριμελούς και Μονομελούς Εφετείου που 
υπάγονται στην δικαιοδοσία και αρμοδιότητα του Δικα¬ 
στηρίου τούτου την δεύτερη εργάσιμη Τρίτη κάθε μήνα 
στις αίθουσες συνεδριάσεων του Πρωτοδικείου Ηρα¬ 
κλείου και ώρα 10:00. Εφόσον η παραπάνω ημέρα θα 
είναι αργία, η συνεδρίαση θα γίνεται την επόμενη Τρίτη. 


Για το μήνα Σεπτέμβριο ημέρα συνεδριάσεως ορίζεται 
η τετάρτη εργάσιμη Τρίτη και όταν αυτή θα είναι αργία 
η προηγούμενη Τρίτη. 

Το Τμήμα δεν θα συνεδριάζει: 1) κατά τις γιορτές των 
Χριστουγέννων (από 20 Δεκεμβρίου έως 7 Ιανουάριου κάθε 
έτους και Πάσχα (κατά την Μεγάλη Εβδομάδα και της Δι- 
ακαινησίμου). 2) Κατά την περίοδο των δικαστικών διακο¬ 
πών. Κατά την περίοδο αυτή θα εκδικάζει κατ' εξαίρεση, σε 
μια ή περισσότερες δικασίμους, πολιτικές υποθέσεις, τις 
οποίες ο Διευθύνων το Εφετείο ή ο νόμιμος αναπληρωτής 
του θα χαρακτηρίζει ως κατεπείγουσες (υπ’ αριθμ. 17/2000 
απόφαση της Ολομέλειας του Αρείου Πάγου). 

Ο αριθμός των υποθέσεων που θα εγγράφονται στα 
αντίστοιχα πινάκια του Πολιτικού Τμήματος (Πενταμε¬ 
λούς, Τριμελούς, Μονομελούς) δεν πρέπει να υπερβαίνει 
τις ογδόντα (80), όταν είναι πλήρης ο αριθμός των οργανι¬ 
κών θέσεων οκτώ (8), διατηρουμένου του δικαιώματος του 
διευθύνοντος το Εφετείο για προσδιορισμό επί πλέον υπο¬ 
θέσεων, οι οποίες δεν επιτρέπεται να είναι περισσότερες 
του 20% σύμφωνα με το άρθρο 15 παρ. 7 του Ν. 1756/1988. 
Κατά τη δικάσιμο του μηνάς Ιουνίου θα προσδιορίζονται 
προς εκδίκαση μόνο είκοσι (20) υποθέσεις με αντικεί¬ 
μενο, ασφαλιστικά μέτρα, διαζύγια, επιμέλεια, διατροφή 
τέκνων και εκούσιας δικαιοδοσίας. Σε περίπτωση που ο 
αριθμός των υποθέσεων που έχουν προσδιοριστεί στα 
πινάκια προς εκδίκαση υπερβαίνει τον παραπάνω αριθμό, 
ή για οποιονδήποτε λόγο υπηρετεί μικρότερος αριθμός 
δικαστών, τότε αυτεπαγγέλτως το Δικαστήριο μπορεί να 
αναβάλλει τις επί πλέον υποθέσεις σε μεταγενέστερες 
δικασίμους με σχετική επισημείωση στο οικείο πινάκιό 
του. Κατά προτεραιότητα θα αναβάλλονται υποθέσεις 
πρωτοείσακτες και εγγραφείσες τελευταίες στο πινάκιο. 

Α' ΠΟΙΝΙΚΟ ΤΜΗΜΑ 

Στο Τμήμα αυτό θα συμμετέχουν όλοι οι Δικαστές του 
Δικαστηρίου. Όλες οι συνεδριάσεις των ποινικών Δικα¬ 
στηρίων θα γίνονται στις αίθουσες συνεδριάσεων του 
Πρωτοδικείου Ηρακλείου και στην αίθουσα της πρώην 
Αστυνομικής Διεύθυνσης Ηρακλείου (οδός Δικαιοσύνης) 
και θα αρχίζουν την 9:00 και ειδικότερα: 1) Το Μικτό Ορ¬ 
κωτό Εφετείο Ανατολικής Κρήτης θα συνεδριάζει την 
δεύτερη και τρίτη εργάσιμη Τετάρτη κάθε μήνα. Κατά το 
μήνα Σεπτέμβριο θα συνεδριάζει την τελευταία εργάσιμη 
Τ ετάρτη. Γ ια τους μήνες Δεκέμβριο, Ιανουάριο και Απρί¬ 
λιο θα προσδιορίζεται μια (1) συνεδρίαση. Ο αριθμός των 
υποθέσεων δεν θα πρέπει να υπερβαίνει τις δύο (2). Κατ’ 
εξαίρεση ο Εισαγγελέας θα μπορεί να προσδιορίζει και μια 
(1) επί πλέον που θα αφορά την παύση της ποινικής δίωξης. 

Το Πενταμελές Εφετείο Κακουργημάτων θα συνεδρι¬ 
άζει την πρώτη εργάσιμη Τετάρτη κάθε μήνα. Κατά το 
μήνα Σεπτέμβριο συνεδριάζει την πρώτη εργάσιμη Τ ετάρ¬ 
τη μετά τις 16 Σεπτεμβρίου. Ο αριθμός των προσδιοριζό¬ 
μενων υποθέσεων δεν θα υπερβαίνει τις δώδεκα (12) κατά 
δικάσιμο, από τις οποίες επτά (10) θα προσδιορίζονται 
από τον Εισαγγελέα και οι δύο (2) από το Δικαστήριο 
σε περίπτωση αναβολής. Κατ’ εξαίρεση ο Εισαγγελέας 
θα μπορεί να προσδιορίζει πέντε (5) επιπλέον υποθέσεις 
αιτήσεων αναστολών ή διορθώσεων αποφάσεων. 

Το Τριμελές Εφετείο Κακουργημάτων θα συνεδριάζει 
την πρώτη και Τρίτη εργάσιμο Δευτέρα κάθε μήνα. Για 
το μήνα Σεπτέμβριο θα συνεδριάζει την πρώτη Δευτέρα 
μετά τις 16 του μήνα αυτού. Γ ια τον μήνα Δεκέμβριο θα 
συνεδριάζει μόνο την πρώτη Δευτέρα του μηνάς αυτού. Ο 
αριθμός των προσδιοριζόμενων υποθέσεων κάθε φύσεως 
δεν θα υπερβαίνει τις δώδεκα (12), από τις οποίες δέκα 
(10) θα ορίζονται από τον Εισαγγελέα και οι δύο (2) από 

το Δικαστήριο σε περίπτωση αναβολής. Κατ’ εξαίρεση ο 
εισαγγελέας θα μπορεί να προσδιορίζει επιπλέον πέντε 
(5) που θα αφορούν αναστολές ή διορθώσεις αποφάσεων. 

Το Μονομελές Εφετείο Κακουργημάτων θα συνεδριάζει 
την πρώτη και δεύτερη εργάσιμη Πέμπτη κάθε μήνα. Για 
τον μήνα Σεπτέμβριο θα συνεδριάζει την πρώτη εργάσιμη 
Πέμπτη μετά την 16η Σεπτεμβρίου. Γ ια τους μήνες Ιανου¬ 
άριο και Απρίλιο θα προσδιορίζεται μόνο μια δικάσιμος. 
Ο αριθμός των προσδιοριζόμενων υποθέσεων δεν μπο¬ 
ρεί να υπερβαίνει τις δέκα πέντε (15) από τις οποίες οι 
δώδεκα (12) θα προσδιορίζονται από τον Εισαγγελέα και 
οι τρεις (3) από το Δικαστήριο σε περίπτωση αναβολής. 

Το Τριμελές Εφετείο Πλημμελημάτων (και επί υποθέ¬ 
σεων ανηλίκων) θα συνεδριάζει την δεύτερη και Τρίτη 
εργάσιμο Παρασκευή κάθε μήνα. Γ ια το μήνα Σεπτέμβριο 
θα συνεδριάζει την δεύτερη εργάσιμο Παρασκευή. Γ ια 
το μήνα Απρίλιο θα προσδιορίζεται μόνο μια δικάσιμο.Ο 
αριθμός των προσδιοριζόμενων υποθέσεων πάσης φύσε- 
ως δεν μπορεί να υπερβαίνει τις είκοσι πέντε (25) από τις 
οποίες οι πέντε (5) θα αφορούν υποθέσεις ανηλίκων. Οι 
είκοσι (20) θα προσδιορίζονται από τον εισαγγελέα και 
οι πέντε (5) από το Δικαστήριο σε περίπτωση αναβολής 
σε ρητή δικάσιμο. 

Σε όλες τις άνω περιπτώσεις, αν προσδιορίζονται προς 
εκδίκαση υποθέσεις πέραν του αριθμού που ορίζεται για 
κάθε (ποινικό) δικαστήριο οι πλεονάζουσες θα αναβάλ¬ 
λονται, αμέσως μετά την εκδίκαση του ως άνω αριθμού 
των προσδιοριζόμενων υποθέσεων, εφόσον δεν υπάρχει 
άμεσος κίνδυνος παραγραφής. Το Δικαστήριο με απόφασή 
του, που απαγγέλλεται στην αρχή της συνεδρίασης, μπο¬ 
ρεί σύμφωνα με το άρθρο 37 και 73 του Κ.Π.Δ., να αλλάξει 
την σειρά των υποθέσεων στο έκθεμα και στη θέση της 
τελευταίας ή των τελευταίων από τον αριθμό εκείνων που 
πρέπει, σύμφωνα με τη παραπάνω να εκδικάσει, να τοπο¬ 
θετήσει εκ των υπεράριθμων εκείνες των οποίων επίκειται 
παραγραφή, καθώς και εκείνες στις οποίες κρατείται ο 
κατηγορούμενος για τη δικαζόμενη υπόθεση, ή εκείνες με 
μεγάλο αριθμό διαδίκων, μαρτύρων, δικηγόρων. 

Τα ποινικά δικαστήρια δεν θα συνεδριάζουν: 1) κατά 
το διάστημα των δικαστικών διακοπών (από 1 Ιουλίου 
έως 15 Σεπτεμβρίου) εκτός αν ο νόμος ορίσει άλλως, ή η 
ολομέλεια του Δικαστηρίου με την απόφασή της για την 
κατάρτιση των Τμημάτων διακοπών ορίζει διαφορετικά. 2) 
Από 20 Δεκεμβρίου μέχρι και 7 Ιανουάριου και 3) κατά την 
Μεγάλη Εβδομάδα και την εβδομάδα της Διακαινησίμου. 

Το Συμβούλιο Εφετών θα συνέρχεται σε ημέρες και 
ώρες που θα ορίζει κάθε φορά ο Διευθύνων το Δικα¬ 
στήριο ή ο Προεδρεύων του Συμβουλίου Εφετών στο 
Κατάστημα του Εφετείου. Επίσης τα υπηρεσιακά και πει¬ 
θαρχικά συμβούλια θα συνέρχονται σε ημέρες και ώρες 
που θα ορίζει ο Πρόεδρος αυτών 

Άρθρο 3ο 

Ολομέλεια 

Η Ολομέλεια του Δικαστηρίου, αποτελείται από όλους 
τους Δικαστές και συγκαλείται από τον Πρόεδρο αυτού, 
ο οποίος και προεδρεύει στη συνεδρίασή της σύμφωνα 
με το άρθρο 14 Ν. 1756/1988. Η Ολομέλεια συγκαλείται 
με έγγραφη πρόσκληση του Προέδρου, όπου αναφέρο- 
νται τα προς συζήτηση θέματα, η οποία γνωστοποιείται 
στα μέλη της, με κάθε πρόσφορο τρόπο, πέντε (5) του¬ 
λάχιστον ημέρες πριν από τη συνεδρίαση. Σε εντελώς 
επείγουσες περιπτώσεις, η πρόσκληση μπορεί να είναι 
προφορική και άμεση. 


Αρθρο 4 

Γραμματεία του Εφετείου 

Η Γ ραμματεία του Εφετείου Ανατολικής Κρήτης απο- 
τελείται από ένα (1) Τμήμα. Στο Τμήμα αυτό θα περιέρ¬ 
χεται η πάσης φύσεως υπηρεσιακή αλληλογραφία του 
Δικαστηρίου, ενώ για την εύρυθμη λειτουργία του θα 
τηρούνται τα προβλεπόμενα από τους νόμους και τις 
συναφείς εγκυκλίους βιβλία και λοιπά έγγραφα και δη: 1) 
Πρωτόκολλο αλληλογραφίας, 2) πράξεων - αποφάσεων 
Προέδρου Εφετών, 3) αδειών προσωπικού, 4) εκθέσεων 
Γραμματέως, 5) βιβλιοθήκης, 6) σκευών και επίπλων, 7) 
Ολομέλειας και Συμβουλίου Εφετών και 8) Μητρώο όλων 
των δικαστών και υπαλλήλων των δικαστηρίων της πε¬ 
ριφέρειας του Εφετείου. Στο Τμήμα αυτό υπάγεται η 
τήρηση γενικού και ειδικού εμπιστευτικού πρωτοκόλλου 
εισερχομένων και εξερχομένων εγγράφων, η τήρηση και 
η ενημέρωση των ατομικών φακέλων των υπαλλήλων 
και του βοηθητικού προσωπικού, η τήρηση των βιβλίων 
κανονικών, αναρρωτικών, εκπαιδευτικών και λοιπών αδει¬ 
ών αυτών, η σύνταξη εκθέσεων εμφανίσεως και αναχω- 
ρήσεως δικαστών και υπαλλήλων, η διεκπεραίωση της 
αλληλογραφίας, η καθαρογραφή κάθε φύσεως εγγράφων 
και πράξεων του Προέδρου Εφετών και της Ολομέλειας, 
η σύνταξη και ο έλεγχος των δελτίων παρουσίας των 
υπαλλήλων, η διεκπεραίωση των διατυπώσεων συμμε¬ 
τοχής των δικαστών στα πάσης φύσεως συμβούλια και 
επιτροπές, η διεκπεραίωση των εργασιών που απαιτού¬ 
νται για τη συγκρότηση των ποινικών δικαστηρίων, η 
σύνταξη και παράδοση των σημειωμάτων υπηρεσίας των 
δικαστών και για την αναπλήρωση ή αντικατάστασή τους, 
η φροντίδα για τη φύλαξη των θυρίδων των δικαστών 
και την τοποθέτηση σ' αυτές των κάθε φύσεως υπηρε¬ 
σιακών εγγράφων, η μέριμνα για την καλή λειτουργία 
του φωτοτυπικού μηχανήματος, η έκδοση κάθε φύσεως 
φωτοαντιγράφων, η επίδοση των εγγράφων της ποινικής 
διαδικασίας, η οργάνωση της βιβλιοθήκης, η εξυπηρέτηση 
των δικαστών για την ανάγνωση και το δανεισμό βιβλίων, 
η βιβλιοδέτηση των νομικών περιοδικών και η σύνταξη 
των μηνιαίων στατιστικών καταστάσεων εργασίας των 
δικαστών. Στο αρχείο του τμήματος αυτού θα τηρούνται 
οι ατομικοί φάκελοι των υπαλλήλων του Εφετείου, οι 
εγκύκλιοι του Υπουργείου Δικαιοσύνης Διαφάνειας και 
Ανθρωπίνων Δικαιωμάτων, τα έγγραφα της Υπηρεσίας 
Επιθεώρησης του Αρείου Πάγου, καθώς και του Προέδρου 
και του Εισαγγελέως του Αρείου Πάγου, όπως επίσης 
και διάφορα έγγραφα και αναφορές διαφόρων αρχών, 
τα τεύχη Α και Β της Εφημερίδας της Κυβερνήσεως, 
οι φάκελοι της προκαταρκτικής εξέτασης του άρθρου 
99 παρ. 11 του Ν. 1756/1988 και κάθε άλλο έγγραφο που 
έχει σχέση με τη Γ ραμματεία του Εφετείου. Επίσης, στο 
τμήμα αυτό θα υπάγονται και οι εργασίες σχετικά με τη 
λειτουργία του Πενταμελούς Υπηρεσιακού Συμβουλίου 
του Εφετείου, για την εύρυθμη λειτουργία του οποίου θα 
πρέπει να τηρούνται και τα εξής βιβλία: 1) Ερωτημάτων 
Υπουργείου Δικαιοσύνης, 2) Αποφάσεων Υπηρεσιακού 
Συμβουλίου, 3) Εφέσεων, 4) Βιβλίο πειθαρχικών αγωγών 
και 5) Πρωτόκολλο αλληλογραφίας Προέδρου. Στο αρ¬ 
χείο του τμήματος αυτού θα τηρούνται οι αποφάσεις 
του Υπηρεσιακού Συμβουλίου και οι σχετικοί φάκελοι 
των Πειθαρχικών Διώξεων. 

Επίσης, από το προσωπικό του εν λόγω Τμήματος θα 
εκτελούνταί: α) Όλες οι εργασίες που σχετίζονται με την 
προδικασία, την εκδίκαση των κάθε φύσης πολιτικών 

υποθέσεων, που προβλέπονται από τον Κώδικα Πολιτικής 
Δικονομίας και τους συναφείς νόμους, την καθαρογρα- 
φή των αποφάσεων που θα εκδίδονται, τη χορήγηση 
απογράφων, άσκηση ενδίκων μέσων κ.λπ. καθώς και την 
τήρηση του Αρχείου, στο οποίο περιλαμβάνονται όλες 
οι πολιτικές αποφάσεις, από την έναρξη της λειτουργί¬ 
ας του Εφετείου, τα ευρετήρια των αποφάσεων αυτών 
καθώς και τις προτάσεις, εφέσεις, πρακτικά και λοιπά 
έγγραφα. 

β) όλες οι εργασίες που προβλέπονται από τον Κώδικα 
Ποινικής Δικονομίας και τους συναφείς νόμους και σχε¬ 
τίζονται με την εκδίκαση, των πάσης φύσεως ποινικών 
υποθέσεων και την έκδοση βουλευμάτων, την καθαρο- 
γραφή των αποφάσεων και των βουλευμάτων που θα 
εκδίδονται, την έκδοση των οικείων πιστοποιητικών, τη 
φύλαξη των πειστηρίων, την εκκαθάριση και είσπραξη 
των χρηματικών ποινών και όσων άλλων μετατρέπονται 
σε χρηματικές, καθώς και την τήρηση του Αρχείου των 
ποινικών αποφάσεων, των βουλευμάτων και των πει¬ 
στηρίων, στο οποίο φυλάσσονται οι ποινικές αποφάσεις 
και τα πρακτικά, οι σχετικές δικογραφίες και τα λοιπά 
έγγραφα και 

γ) Όσες άλλες εργασίες θα ανατίθενται στο προσωπικό 
αυτό από τον Προϊστάμενο του Εφετείου (συμμετοχή σε 
συμβούλια κ.λπ.). Στο εν λόγω τμήμα θα ενταχθεί τέλος 
και το προβλεπόμενο από το άρθρο 64 του Ν. 3900/2010 
ειδικό γραφείο για την διαχείριση της επιχορήγησης του 
ΤΑΧΔΙΚ. 

Για την εύρυθμη λειτουργία του τμήματος της Γραμ- 
ματείας πρέπει να τηρούνται επιπλέον και τα ακόλουθα 
βιβλία: Α) Προς υποστήριξη του Πολιτικού Τμήματος του 
Εφετείου Ανατολικής Κρήτης: 1) Κατάθεσης εφέσεων 
και λοιπών δικογράφων ενδίκων μέσων, 2) Πινάκια Μο¬ 
νομελούς και Τριμελούς Πολιτικού Εφετείου, 3) Ενδίκων 
μέσων κατ’ αποφάσεων (αναιρέσεων, αναψηλαφήσεων 
και ανακοπών), 4) Βιβλίο κατάθεσης δικογράφων πρώ¬ 
του Βαθμού, 6) Δημοσίευσης αποφάσεων και βιβλίο ει¬ 
σηγητών, 7) Πράξεων Δικαστηρίου, 8) Πιστοποιητικών, 
9) Πρακτικών Δικαστηρίων, 10) Ορκοδοσιών διαδίκων, 
πραγματογνωμόνων, 11) Σύντμησης ή παράτασης προθε¬ 
σμιών, 12) Μειοψηφιών, 13) Κατάθεσης Γραμματίων Πα¬ 
ρακαταθηκών, 14) Απογράφων και 15) Παραίτησης από 
ένδικα μέσα. 

Β) Προς υποστήριξη του Ποινικού Τμήματος του Εφε¬ 
τείου Ανατολικής Κρήτης: 1) Αποφάσεων Τριμελούς Εφε¬ 
τείου και Εφετείου Ανηλίκων, 2) Πενταμελούς, 3) Μικτού 
Ορκωτού, 4) Ενδίκων μέσων (εφέσεων - αναιρέσεων), 5) 
Αιτήσεων ακύρωσης διαδικασίας, 6) Πειστηρίων, 7) Κατα- 
χώρησης αιτήσεων έκδοσης αντιγράφων και πιστοποιη¬ 
τικών, 8) Συντασσομένων δελτίων Ποινικού Μητρώου, 9) 
Εκπτώσεων και αποδόσεων εγγυήσεων, 10) Απογράφων, 
11) Ειδικό βιβλίο καταχώρησης καθαρογραμμένων απο¬ 
φάσεων ( άρθρο 473 παρ. 3 Κ.Π.Δ. όπως προστέθ. με το 
άρθρο 9 του Ν. 969/1979,12) Λιπενόρκων και λιπομαρτύ¬ 
ρων, 13) Ανακοπών και λιπομαρτυριών, 14) Αποληψίμων 
(Α' και Β' Τόμοι) και 15) Βιβλία ανακριτικών υποθέσεων. 

Επίσης, ειδικά για τα βουλεύματα, πρέπει να τηρούνται 
τα εξής βιβλία: 1) Προτάσεων Εισαγγελέως, 2) Βουλευμά¬ 
των, 3) Αναιρέσεων, 4) Παραίτησης από τα ένδικα μέσα, 
5) Προτάσεων για έκδοση διατάξεων, 6) Διατάξεων Προ¬ 
έδρου Εφετών 7) Εκδόσεων και ενταλμάτων σύλληψης 
και 8) Αποληψίμων. 

Τέλος ορίζεται ότι η παρούσα θα έχει εφαρμογή, μετά 
την τελική έγκρισή της από ολομέλεια του Αρείου Πά¬ 


γου και αφού διαβιβαστεί στον Υπουργό Δικαιοσύνης 
Διαφάνειας και Ανθρωπίνων Δικαιωμάτων. Μέχρις ότου 
δεν εκδοθεί και ισχύσει ο κανονισμός αυτός, τα θέμα¬ 
τα που αναφέρονται στην παράγραφο 5 του άρθρου 17 
του Ν. 1756/1988, ρυθμίζονται με πράξη του δικαστή που 
διευθύνει το Δικαστήριο. 

Από τα στοιχεία του φακέλλου της υποθέσεως, προκύ¬ 
πτουν τα εξής: Γ ια το Εφετείο Ανατολικής Κρήτης προ- 
βλέπονται, ως οργανικές θέσεις, δύο (2) προέδρων εφε¬ 
τών και οκτώ (8) εφετών, οι οποίες έχουν καλυφθεί. Κατά 
το έτος 2012 το Εφετείο Ανατολικής Κρήτης εξέδωσε 
αποφάσεις: I. Επί πολιτικών υποθέσεων: 1) 69 Τριμελούς 
Εφετείου και 2) 17 Μονομελούς Εφετείου. II. Επί ποινικών 
υποθέσεων: 1) 29 Μικτού Ορκωτού Δικαστηρίου (επί της 
ουσίας), 2) 103 Πενταμελούς Εφετείου, 3) 153 Τριμελούς 
Εφετείου Κακουργημάτων, 4) 96 Μονομελούς Εφετείου 
Κακουργημάτων, 5) 246 Τριμελούς Εφετείου Πλημμελη¬ 
μάτων. Εκδόθηκαν από αυτό 90 βουλεύματα. Εισήχθησαν 
σε αυτό και περαιώθηκαν 42 ανακριτικές υποθέσεις των 
άρθρων 4 και 8 Ν. 3213/2003, 2, 3, 4, 5 και 6 Ν. 3849/2010. 
Οι πολιτικές υποθέσεις προσδιορίζονται για να δικα- 
σθούν μετά τη δικάσιμο της 13ης Φεβρουάριου 2015. Οι 
ποινικές υποθέσεις έχουν προσδιορισθεί σε δικασίμους 
μέχρι την 16.10.2013 του Μ.Ο.Ε., μέχρι την 5.3.2014 του 
Πενταμελούς Εφετείου, μέχρι την 2.12.2013 του Τριμελούς 
Εφετείου Κακουργημάτων, μέχρι την 21.3.2014 του Τρι¬ 
μελούς Εφετείου Πλημμελημάτων και μέχρι την 6.2.2014 
του Μονομελούς Εφετείου Κακουργημάτων. Εκκρεμούν 
μόνο για προσδιορισμό δικασίμου προς εκδίκαση αυτών 
3 υποθέσεις του Μ.Ο.Ε., 6 υποθέσεις του Μονομελούς 
Εφετείου Κακουργημάτων και 90 υποθέσεις του Τριμε¬ 
λούς Εφετείου Πλημμελημάτων. Αν ληφθούν υπόψη ο 
αριθμός των δικαστικών λειτουργών που υπηρετούν στο 
Εφετείο Ανατολικής Κρήτης και ο όγκος των ως άνω 
εργασιών αυτού, ο ρυθμός προσδιορισμού δικασίμων και 
εκδικάσεως των υποθέσεων, κυρίως των πολιτικών, δεν 
δύναται να θεωρηθεί ικανοποιητικός. Πάντως με τον κα- 
ταρτισθέντα, ως άνω, κανονισμό εσωτερικής υπηρεσίας 
αυτού, αντιμετωπίζονται, με νόμιμο τρόπο, τα βασικά 
θέματα λειτουργίας αυτού. 

Κατόπιν τούτων, η Ολομέλεια κρίνει ομοφώνως ότι πρέ¬ 
πει να εγκριθεί αυτός ως έχει. Κατά τα λοιπά και μετά 
τις γενόμενες με το Ν. 4055/2012 μεταβολές, γενικότερες 
ρυθμίσεις και τροποποιήσεις των διατάξεων για την αρ¬ 
μοδιότητα των πολιτικών και των ποινικών δικαστηρίων, 
αλλά και της αδυναμίας εξαγωγής ασφαλών συμπερα¬ 
σμάτων λόγω του μικρού χρονικού διαστήματος κατά το 
οποίο λειτουργεί το Εφετείο αυτό, ενδέχεται να απαιτη¬ 
θεί τροποποίηση και συμπλήρωση του Κανονισμού αυτού, 
κατά την οποία θα ληφθούν υπόψη όλες οι υπηρεσιακές 
ανάγκες και τα προβλήματα που θα προκόψουν και θα 
ληφθούν μέτρα για την αντιμετώπισή τους. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τον Κανονισμό Εσωτερικής Υπηρεσίας του 
Εφετείου Ανατολικής Κρήτης, ο οποίος καταρτίσθηκε 
με την υπ’ αριθμ. 4/30.10.2012 απόφαση της Ολομέλειας 
του Δικαστηρίου αυτού. 

Κρίθηκε, αποφασίσθηκε και εκδόθηκε, στην Αθήνα, στις 
24 Ιανουάριου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

Αριθμ. απόφ. 2/2013 (2) 

Έγκριση τροποποιήσεως και συμπληρώσεως του Κανο¬ 
νισμού Εσωτερικής Υπηρεσίας του Εφετείου Κέρκυ¬ 
ρας, που έγινε με την υπ’ αριθμ. 26/2012 απόφαση της 
Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 24 Ιανουάριου 2013, ημέρα Πέμπτη και ώρα 
10:30 στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γραφείο 205 του 
2ου ορόφου) συνήλθε, ύστερα από νόμιμη πρόσκληση 
της Προέδρου του Αρείου Πάγου, η, κατά τα άρθρα 14 
και 17 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε συμβούλιο, 
στην οποία έλαβαν μέρος οι: 1) Ρένα Ασημακοπούλου, 
Πρόεδρος του Αρείου Πάγου, 2) Δημήτριος Πατινίδης, 
3) Θεοδώρα Γκο'ΐνη, 4) Αθανάσιος Κουτρομάνος, 5) Γε¬ 
ώργιος Χρυσικός, 6) Νικόλαος Ζαΐρης, 7) Σπυρίδων Ζι- 
άκας, 8) Βασίλειος Λυκούδης, Αντιπρόεδροι του Αρείου 
Πάγου, 9) Βασίλειος Φούκας - Εισηγητής, 10) Δήμητρα 
Παπαντωνοπούλου, 11) Νικόλαος Λεοντής, 12) Βιολέττα 
Κυτέα, 13) Βαρβάρα Κριτσωτάκη, 14) Γεωργία Λαλούση, 
15) Αντώνιος Αθηναίος, 16) Γρηγόριος Κουτσόπουλος, 
17) Δημήτριος Μουστάκας, 18) Δημήτριος Μαζαράκης, 
19) Παναγιώτης Ρουμπής, 20) Ανδρέας Δουλγεράκης, 
21) Κωνσταντίνος Φράγκος, 22) Νικόλαος Πάσσος, 
23) Γεώργιος Αδαμόπουλος, 24) Αικατερίνη Βασιλακοπού- 
λου Κατσαβριά, 25) Ιωάννης Γιαννακόπουλος, 26) Χρυ¬ 
σόστομος Ευαγγέλου, 27) Ανδρέας Ξένος, 28) Αντώνιος 
Ζευγώλης, 29) Ερωτόκριτος Καλούδης, 30) Ασπασία Κα- 
ρέλλου, 31) Αργύριος Σταυράκης, 32) Ιωάννα Πετροπούλου, 
33) Δήμητρα Λεοντάρη - Μπουρνάκα, 34) Εμμανουήλ 
Κλαδογένης, 35) Μαρία Βασιλάκη, 36) Χρυσούλα Παρα- 
σκευά, 37) Ιωάννης Χαμηλοθώρης, 38) Μιχαήλ Αυγουλέας, 
39) Βασίλειος Καπελούζος, 40) Παναγιώτης Χατζηπανα- 
γιώτης, 41) Ιωσήφ Τσαλαγανίδης και 42) Πάνος Πετρό- 
πουλος, Αρεοπαγίτες. Κωλύονται και δεν παρέστησαν οι 
λοιποί Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Εισαγγελέας του Αρείου Πάγου Ιω¬ 
άννης - Σπυρίδωνας Τέντες και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστοποίησε 
στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γ ραμματέας 
της Ολομέλειας, εκφώνησε τα ονόματα των υπηρετού- 
ντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι από τους 72 υπηρετούντες 
Δικαστές είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισά μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5, εδάφιο 
α' του Ν. 1756/1988, όπως αυτό αντικαταστάθηκε από το 
άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 9.1.2013 έγγραφης πρόσκλησης της 
Προέδρου του Αρείου Πάγου προς τους υπηρετούντες 
στον Αρειο Πάγο δικαστικούς λειτουργούς (άρθρο 14 


παρ. 2 εδάφιο α' Ν. 1756/1988, όπως αντικαταστάθηκε 
από το άρθρο 3 παρ. 1 του Ν. 1868/1989), προκειμένου 
να επιληφθεί του υπ’ αριθμ. 977/7.12.2012 εγγράφου του 
Προέδρου Εφετών Κέρκυρας, Θωμά Γκατζογιάννη, το 
οποίο έχει ως ακολούθως: «Σας υποβάλλουμε, σύμφωνα 
με το άρθρο 17 παρ. 7 του Ν. 1756/1988, όπως ισχύει, την 
υπ' αριθ. 26/2012 απόφαση της Ολομέλειας του Εφετεί¬ 
ου Κέρκυρας, περί τροποποίησης - συμπλήρωσης του 
ισχύοντος Κανονισμού Εσωτερικής Υπηρεσίας σε ακριβές 
υπηρεσιακό αντίγραφο.» 

Ο Εισηγητής - Αρεοπαγίτης Βασίλειος Φούκας, αφού 
έθεσε υπόψη των μελών της Ολομέλειας: α) το παραπάνω 
έγγραφο του Εφετείου Κέρκυρας και β) την υπό κρίση 
υπ’ αριθμ. 26/2012 απόφαση της Ολομέλειας του ως άνω 
Εφετείου, εισηγήθηκε την έγκριση τροποποιήσεως και 
συμπληρώσεως του Κανονισμού Εσωτερικής Υπηρεσί¬ 
ας του Εφετείου Κέρκυρας, σύμφωνα με την υπ’ αριθμ. 
26/7.12.2012 απόφαση της Ολομέλειας αυτού. 

Ο Εισαγγελέας του Αρείου Πάγου Ιωάννης-Σπυρίδων 
Τέντες ανέπτυξε την πρότασή του και συμφώνησε με την 
άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδάφιο 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιήσεις 
τους, υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την τε¬ 
λική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Εφετεί¬ 
ου Κέρκυρας, με την υπ’ αριθμ. 26/7.12.2012 απόφασή της, 
τροποποίησε και συμπλήρωσε τον ισχύοντα Κανονισμό 
Εσωτερικής Υπηρεσίας του Δικαστηρίου αυτού, ως εξής: 
«Αποφασίζει την τροποποίηση του υπ’ αριθμ. 3/1989 Κα¬ 
νονισμού Εσωτερικής Υπηρεσίας του Εφετείου Κέρκυρας, 
όπως αυτός ήδη ισχύει, τροποποιηθείς με την υπ’ αριθμ. 
9/2012 απόφαση της Ολομέλειας του Εφετείου Κέρκυρας, 
ως προς την υπό στοιχείο ΙΑα-ε διάταξή του «ΤΜΗΜΑΤΑ 
ΤΟΥ ΔΙΚΑΣΤΗΡΙΟΥ - ΗΜΕΡΑΙ ΣΥΝΕΔΡΙΑΣΕΩΣ ΑΥΤΩΝ - Α 
ΠΟΙΝΙΚΑ ΔΙΚΑΣΤΗΡΙΑ». Ειδικότερα: α) Καταργεί την υπό το 
στοιχείο στ' περ. β' αυτής, με την οποία είχε οριστεί δικά¬ 
σιμος του Μονομελούς Εφετείου Κακουργημάτων, η ημέρα 
Τρίτη της πρώτης εβδομάδος του μηνός Φεβρουάριου κάθε 
έτους και β) Συμπληρώνει το υπό στοιχείο γ' αυτής, ορίζο¬ 
ντας δικάσιμο Τριμελούς Εφετείου Κακουργημάτων, που θα 
δικάζει και τις εφέσεις κατά αποφάσεων του Μονομελούς 
Εφετείου Κακουργημάτων, την ημέρα Τρίτη της πρώτης 
εβδομάδος του μηνός Φεβρουάριου κάθε έτους». 

Με την ως άνω τροποποίηση και συμπλήρωση του ισχύ- 
οντος κανονισμού διευκολύνεται η εκδίκαση των εφέ¬ 
σεων κατά των αποφάσεων του Μονομελούς Εφετείου 

Κακουργημάτων, η οποία θα γίνεται σε συντομότερο 
χρόνο. Κατόπιν τούτων, η Ολομέλεια κρίνει ομοιρώνως 
ότι πρέπει να εγκριθεί η γενομένη τροποποίηση και συ¬ 
μπλήρωση του Κανονισμού Εσωτερικής Υπηρεσίας του 
Δικαστηρίου αυτού, ως έχει. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την γενομένη με την υπ’ αριθμ. 26/7.12.2012 
απόφαση της Ολομέλειας του Εφετείου Κερκύρας τρο¬ 
ποποίηση και συμπλήρωση του Κανονισμού Εσωτερικής 
Υπηρεσίας του Δικαστηρίου αυτού. 

Κρίθηκε, αποφασίσθηκε και εκδόθηκε, στην Αθήνα, στις 
24 Ιανουάριου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

-♦- 

Αριθμ. απόφ. 3/2013 (3) 

Έγκριση συμπληρώσεως του Κανονισμού Εσωτερικής 
Υπηρεσίας του Εφετείου Λαμίας, που έγινε με την 
υπ’ αριθμ. 5/2012 απόφαση της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 24 Ιανουάριου 2013, ημέρα Πέμπτη και ώρα 10:30 
στο Κατάστημα του Αρείου Πάγου και στην αίθουσα δια¬ 
σκέψεων της Ολομέλειας (γραφείο 205 του 2ου ορόφου) 
συνήλθε, ύστερα από νόμιμη πρόσκληση της Προέδρου 
του Αρείου Πάγου, η, κατά τα άρθρα 14 και 17 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κυρωτικός νόμος 1756/1988, όπως ισχύει σή¬ 
μερα), Ολομέλεια σε συμβούλιο, στην οποία έλαβαν μέρος 
οι: 1) Ρένα Ασημακοπούλου, Πρόεδρος του Αρείου Πάγου, 
2) Δημήτριος Πατινίδης, 3) Θεοδώρα Γκο'ΐνη, 4) Αθανάσιος 
Κουτρομάνος, 5) Γεώργιος Χρυσικός, 6) Νικόλαος Ζάί'ρης, 
7) Σπυρίδων Ζιάκας, 8) Βασίλειος Λυκούδης, Αντιπρόε¬ 
δροι του Αρείου Πάγου, 9) Βασίλειος Φούκας - Εισηγητής, 
10) Δήμητρα Παπαντωνοπούλου, 11) Νικόλαος Λεοντής, 
12) Βιολέττα Κυτέα, 13) Βαρβάρα Κριτσωτάκη, 14) Γεωργία 
Λαλούση, 15) Αντώνιος Αθηναίος, 16) Γρηγόριος Κουτσό- 
πουλος, 17) Δημήτριος Μουστάκας, 18) Δημήτριος Μαζαρά- 
κης, 19) Παναγιώτης Ρουμπής, 20) Ανδρέας Δουλγεράκης, 
21) Κωνσταντίνος Φράγκος, 22) Νικόλαος Πάσσος, 23) Γε¬ 
ώργιος Αδαμόπουλος, 24) Αικατερίνη Βασιλακοπούλου - 
Κατσαβριά, 25) Ιωάννης Γιαννακόπουλος, 26) Χρυσόστομος 
Ευαγγέλου, 27) Ανδρέας Ξένος, 28) Αντώνιος Ζευγώλης, 
29) Ερωτόκριτος Καλούδης, 30) Ασπασία Καρέλλου, 
31) Αργύριος Σταυράκης, 32) Ιωάννα Πετροπούλου, 33) Δή¬ 
μητρα Λεοντάρη - Μπουρνάκα, 34) Εμμανουήλ Κλαδογένης, 
35) Μαρία Βασιλάκη, 36) Χρυσούλα Παρασκευά, 37) Ιωάν¬ 
νης Χαμηλοθώρης, 38) Μιχαήλ Αυγουλέας, 39) Βασίλειος 
Καπελούζος, 40) Παναγιώτης Χατζηπαναγιώτης, 41) Ιωσήφ 
Τσαλαγανίδης και 42) Πόνος Πετρόπουλος, Αρεοπαγίτες. 
Κωλύονται και δεν παρέστησαν οι λοιποί Αντιπρόεδροι 
του Αρείου Πάγου και Αρεοπαγίτες. 

Παραστάθηκαν ο Εισαγγελέας του Αρείου Πάγου Ιω¬ 
άννης - Σπυρίδωνας Τέντες και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστοποίησε 
στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γ ραμματέας 
της Ολομέλειας, εκφώνησε τα ονόματα των υπηρετού- 


ντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι από τους 72 υπηρετούντες 
Δικαστές είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισό μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5, εδάφιο 
α' του Ν. 1756/1988, όπως αυτό αντικαταστάθηκε από το 
άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 9.1.2013 έγγραφης πρόσκλησης της Προ¬ 
έδρου του Αρείου Πάγου προς τους υπηρετούντες στον 
Άρειο Πάγο δικαστικούς λειτουργούς (άρθρο 14 παρ. 2 
εδάφιο α' Ν. 1756/1988, όπως αντικαταστάθηκε από το άρ¬ 
θρο 3 παρ. 1 του Ν. 1868/1989), προκειμένου να επιληφθεί 
του υπ’ αριθμ. 815/12.12.2012 εγγράφου της Προϊσταμένης 
Διεύθυνσης της Γραμματείας του Εφετείου Λαμίας, το 
οποίο έχει ως ακολούθως: «Σας υποβάλλουμε ακριβές 
υπηρεσιακό αντίγραφο της υπ’ αριθμ. 5/2012 απόφασης 
της Ολομέλειας του Εφετείου Λαμίας και παρακαλούμε 
για τις δικές σας ενέργειες». 

Ο Εισηγητής - Αρεοπαγίτης Βασίλειος Φούκας, αφού 
έθεσε υπόψη των μελών της Ολομέλειας: α) το παραπά¬ 
νω έγγραφο του Εφετείου Λαμίας και β) την υπό κρίση 
υπ’ αριθμ. 5/2012 απόφαση της Ολομέλειας του ως άνω 
Εφετείου, εισηγήθηκε την έγκριση συμπληρώσεως του 
Κανονισμού Εσωτερικής Υπηρεσίας του Εφετείου Λαμί¬ 
ας, σύμφωνα με την υπ’ αριθμ. 5/9.10.2012 απόφαση της 
Ολομέλειας αυτού. 

Ο Εισαγγελέας του Αρείου Πάγου Ιωάννης-Σπυρίδων 
Τέντες ανέπτυξε την πρότασή του και συμφώνησε με την 
άποψη του Εισηγητή. 

Στη συνέχεια, σύμφορα με το άρθρο 14 παρ. 1 εδάφιο 
γ' του Ν. 1756/1988, όπως αντικαταστάθηκε με το άρθρο 
4 παρ. 1 του Ν. 3388/2005, ο Αντεισαγγελέας του Αρείου 
Πάγου αποχώρησε. 

ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιήσεις 
τους, υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την τε¬ 
λική έγκριση τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, η Ολομέλεια του Εφε¬ 
τείου Λαμίας, με την υπ’ αριθμ. 5/9.10.2012 απόφασή της, 
συμπλήρωσε τον Κανονισμό Εσωτερικής Υπηρεσίας του 
Δικαστηρίου αυτού ως εξής: «Αποφασίζει ομόφωνα τη 
συμπλήρωση του ισχύοντος Κανονισμού Εσωτερικής Υπη¬ 
ρεσίας του Εφετείου Λαμίας, όπως αυτός τροποποιήθηκε 
με την υπ’ αριθμ. 3/17.5.2012 απόφαση της Ολομέλειας του 
Εφετείου Λαμίας, η οποία, ως συμπληρώθηκε, εγκρίθηκε 
με την υπ’ αριθμ. 29/2012 απόφαση της Ολομέλειας του 
Αρείου Πάγου. 

Ορίζει μία συνεδρίαση κάθε μήνα (πλην των μηνών 
Ιουλίου και Αυγούστου) για το έτος 2013 για την εκδίκα¬ 
ση, από το Μονομελές Εφετείο Κακουργημάτων Λαμίας 
των υποθέσεων αρμοδιότητας του και συγκεκριμένα τις 
ακόλουθες συνεδριάσεις: 24 Ιανουάριου 2013, 28 Φεβρου¬ 
άριου 2013, 28 Μαρτίου 2013, 25 Απριλίου 2013, 23 Μαΐου 
2013, 27 Ιουνίου 2013, 26 Σεπτεμβρίου 2013, 31 Οκτωβρί¬ 
ου 2013, 28 Νοεμβρίου 2013 και 19 Δεκεμβρίου 2013. Οι 
συνεδριάσεις θα γίνονται στην έδρα του Εφετείου (στη 
Λαμία), ημέρα Πέμπτη και ώρα 09.00 1 . Στο Δικαστήριο 
αυτό θα εισάγονται προς εκδίκαση και οι υποθέσεις της 
περιφέρειας της μεταβατικής έδρας της Λιβαδειάς. Ο 
αριθμός των υποθέσεων, που θα εγγράφονται στο οι¬ 
κείο έκθεμα και πινάκιο κάθε δικασίμου, καθορίζεται σε 
δέκα πέντε (15). Σε νέα Ολομέλεια του Εφετείου, εντός 
του έτους 2013, θα καθορισθούν οι μετά τον Ιανουάριο 
2014 συνεδριάσεις όλων των ποινικών υποθέσεων και ο 
αριθμός των εισαγομένων υποθέσεων προς εκδίκαση». 

Με τη συμπλήρωση αυτή του κανονισμού επιταχύνε¬ 
ται η εκδίκαση των υποθέσεων αρμοδιότητας του Μο¬ 
νομελούς Εφετείου Κακουργημάτων. Κατόπιν τούτων, 
η Ολομέλεια κρίνει ομοφώνως ότι πρέπει να εγκριθεί 
η γενομένη συμπλήρωση του Κανονισμού Εσωτερικής 
Υπηρεσίας του Δικαστηρίου αυτού, ως έχει. 

ΠΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει την γενομένη με την υπ’ αριθμ. 5/9.10.2012 από¬ 
φαση της Ολομέλειας του Εφετείου Λαμίας συμπλήρωση 
του Κανονισμού Εσωτερικής Υπηρεσίας του Δικαστηρίου 
αυτού. 

Κρίθηκε, αποφασίσθηκε και εκδόθηκε, στην Αθήνα, στις, 
24 Ιανουάριου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

-♦- 

Αριθμ. απόφ. 4/2013 (4) 

Έγκριση συμπληρώσεων και τροποποιήσεων του Κανο¬ 
νισμού Εσωτερικής Υπηρεσίας του Εφετείου Βορείου 
Αιγαίου, που έγιναν με την υπ’ αριθμ. 7/2012 απόφαση 
της Ολομέλειας αυτού. 

Η ΟΛΟΜΕΛΕΙΑ ΤΟΥ ΑΡΕΙΟΥ ΠΑΓΟΥ 
(Σε συμβούλιο) 

Σήμερα 24 Ιανουάριου 2013, ημέρα Πέμπτη και ώρα 
10:30 στο Κατάστημα του Αρείου Πάγου και στην αί¬ 
θουσα διασκέψεων της Ολομέλειας (γραφείο 205 του 
2ου ορόφου) συνήλθε, ύστερα από νόμιμη πρόσκληση 
της Προέδρου του Αρείου Πάγου, η, κατά τα άρθρα 14 
και 17 του Κώδικα Οργανισμού Δικαστηρίων και Κα¬ 
τάστασης Δικαστικών Λειτουργών (κυρωτικός νόμος 
1756/1988, όπως ισχύει σήμερα), Ολομέλεια σε συμβούλιο, 
στην οποία έλαβαν μέρος οι: 1) Ρένα Ασημακοπούλου, 
Πρόεδρος του Αρείου Πάγου, 2) Δημήτριος Πατινίδης, 
3) Θεοδώρα Γκο'ΐνη, 4) Αθανάσιος Κουτρομάνος, 5) Γε¬ 
ώργιος Χρυσικός, 6) Νικόλαος Ζαΐρης, 7) Σπυρίδων Ζι- 
άκας, 8) Βασίλειος Λυκούδης, Αντιπρόεδροι του Αρείου 
Πάγου, 9) Βασίλειος Φούκας - Εισηγητής, 10) Δήμητρα 
Παπαντωνοπούλου, 11) Νικόλαος Λεοντής, 12) Βιολέττα 
Κυτέα, 13) Βαρβάρα Κριτσωτάκη, 14) Γεωργία Λαλούση, 
15) Αντώνιος Αθηναίος, 16) Γρηγόριος Κουτσόπουλος, 
17) Δημήτριος Μουστάκας, 18) Δημήτριος Μαζαράκης, 
19) Παναγιώτης Ρουμπής, 20) Ανδρέας Δουλγεράκης, 
21) Κωνσταντίνος Φράγκος, 22) Νικόλαος Πάσσος, 
23) Γεώργιος Αδαμόπουλος, 24) Αικατερίνη Βασιλα- 


κοπούλου - Κατσαβριά, 25) Ιωάννης Γιαννακόπουλος, 
26) Χρυσόστομος Ευαγγέλου, 27) Ανδρέας Ξένος, 28) Αντώ¬ 
νιος Ζευγώλης, 29) Ερωτόκριτος Καλούδης, 30) Ασπασία 
Καρέλλου, 31) Αργύριος Σταυράκης, 32) Ιωάννα Πετροπού- 
λου, 33) Δήμητρα Λεοντάρη - Μπουρνάκα, 34) Εμμανουήλ 
Κλαδογένης, 35) Μαρία Βασιλάκη, 36) Χρυσούλα Παρα- 
σκευά, 37) Ιωάννης Χαμηλοθώρης, 38) Μιχαήλ Αυγουλέας, 
39) Βασίλειος Καπελούζος, 40) Παναγιώτης Χατζηπανα- 
γιώτης, 41) Ιωσήφ Τσαλαγανίδης και 42) Πόνος Πετρό- 
πουλος, Αρεοπαγίτες. Κωλύονται και δεν παρέστησαν οι 
λοιποί Αντιπρόεδροι του Αρείου Πάγου και Αρεοπαγίτες. 

Παραστάθηκαν ο Εισαγγελέας του Αρείου Πάγου Ιω¬ 
άννης - Σπυρίδωνας Τέντες και η Γραμματέας της Ολο¬ 
μέλειας Μάρθα Ψαραύτη, Προϊσταμένη της Διεύθυνσης 
της Γραμματείας του Αρείου Πάγου. 

Στην αρχή της συνεδρίασης, η Πρόεδρος γνωστοποίησε 
στα μέλη της Ολομέλειας ότι στον Άρειο Πάγο υπη¬ 
ρετούν, εκτός από την Πρόεδρο του Αρείου Πάγου, 10 
Αντιπρόεδροι και 61 Αρεοπαγίτες. 

Κατόπιν, μετά από εντολή της Προέδρου, η Γραμματέας 
της Ολομέλειας, εκφώνησε τα ονόματα των υπηρετού- 
ντων Αντιπροέδρων του Αρείου Πάγου και Αρεοπαγι¬ 
τών, όπου διαπιστώθηκε ότι από τους 72 υπηρετούντες 
Δικαστές είναι παρόντες οι αναφερόμενοι στην αρχή 
της παρούσας σαράντα δύο (42), δηλαδή είναι παρόντα 
περισσότερα από τα μισό μέλη της, άρα υπάρχει η προ- 
βλεπόμενη από το νόμο απαρτία (άρθρο 14 παρ. 5, εδάφιο 
α' του Ν. 1756/1988, όπως αυτό αντικαταστάθηκε από το 
άρθρο 3 παρ. 1 του Ν. 1868/1989). 

Στη συνέχεια η Πρόεδρος κήρυξε την έναρξη της συ¬ 
νεδρίασης. 

Η Ολομέλεια του Αρείου Πάγου συγκλήθηκε νομίμως, 
κατόπιν της από 9.1.2013 έγγραφης πρόσκλησης της 
Προέδρου του Αρείου Πάγου προς τους υπηρετούντες 
στον Άρειο Πάγο δικαστικούς λειτουργούς (άρθρο 14 
παρ. 2 εδάφιο α' Ν. 1756/1988, όπως αντικαταστάθηκε 
από το άρθρο 3 παρ. 1 του Ν. 1868/1989), προκειμένου 
να επιληφθεί του υπ’ αριθμ. ΕΜΠ. 98/21.12.2012 εγγράφου 
του Προέδρου Εφετών Βορείου Αιγαίου, Φίλιππου Μανώ- 
λαρου, το οποίο έχει ως ακολούθως: «Σας υποβάλλουμε 
προς έγκριση αρμοδίως, συμφώνως προς τις διατάξεις 
του άρθρου 86 παρ. 2 του Ν. 4055/2012 την υπ’ αριθμ. 
7/2012 απόφαση της Ολομέλειας των Εφετών Βορείου 
Αιγαίου, με την οποία τροποποιήθηκε και συμπληρώθηκε, 
(ο εγκριθείς διά της υπ’ αριθμ. 12/2012 απόφασης της 
Ολομέλειας του Αρείου Πάγου, που δημοσιεύθηκε στο 
ΦΕΚ 2451/Β'/6.9.2012) Κανονισμός Εσωτερικής Υπηρεσίας 
του Εφετείου Βορείου Αιγαίου.» 

Ο Εισηγητής - Αρεοπαγίτης Βασίλειος Φούκας, αφού 
έθεσε υπόψη των μελών της Ολομέλειας: α. το παραπάνω 
έγγραφο του Εφετείου Βορείου Αιγαίου και β. την υπό 
κρίση υπ’ αριθμ. 7/2012 απόφαση της Ολομέλειας του ως 
άνω Εφετείου, εισηγήθηκε την έγκριση των συμπληρώσε¬ 
ων και τροποποιήσεων του Κανονισμού Εσωτερικής Υπη¬ 
ρεσίας του Εφετείου Βορείου Αιγαίου, όπως έγινε με την 
υπ’ αριθμ. 7/17.12.2012 απόφαση της Ολομέλειας αυτού. 

Ο Εισαγγελέας του Αρείου Πάγου Ιωάννης - Σπυρίδων 
Τέντες ανέπτυξε την πρότασή του και συμφώνησε με την 
άποψη του Εισηγητή. 

Στη συνέχεια, σύμφωνα με το άρθρο 14 παρ. 1 εδάφιο 
γ' του Ν. 1756/1988, όπως αντικ. με το άρθρο 4 παρ. 1 
του Ν. 3388/2005, ο Αντεισαγγελέας του Αρείου Πάγου 
αποχώρησε. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ 

Επειδή, κατά την παρ. 7 του στοιχείου Α «Κανονισμοί» 
του άρθρου 17 του Ν. 1756/1988 «Κώδικας Οργανισμού 
Δικαστηρίων και κατάστασης δικαστικών λειτουργών», 
όπως αντικαταστάθηκε με το άρθρο 86 παρ. 2 του 
Ν. 4055/2012, οι καταρτιζόμενοι κανονισμοί εσωτερικής 
υπηρεσίας των δικαστηρίων, καθώς και οι τροποποιήσεις 
τους, υποβάλλονται αμέσως στις οικείες ολομέλειες των 
ανωτάτων δικαστηρίων, οι οποίες έχουν δικαίωμα συ¬ 
μπλήρωσης, τροποποίησης ή ακύρωσης αυτών, ως προς 
όλα τα σημεία και ειδικότερα ως προς τον αριθμό των 
δικασίμων και των υποθέσεων που προσδιορίζονται σε 
κάθε δικάσιμο. Οι κανονισμοί ισχύουν μόνο μετά την τε¬ 
λική έγκρισή τους από τις ολομέλειες των ανωτάτων 
δικαστηρίων και αφού διαβιβασθούν στον Υπουργό Δι¬ 
καιοσύνης, Διαφάνειας και Ανθρωπίνων Δικαιωμάτων 
δημοσιεύονται στην Εφημερίδα της Κυβερνήσεως. 

Στην προκειμένη περίπτωση, με την υπ' αριθμ. 7/17.12.2012 
απόφαση της Ολομέλειας του Εφετείου Βορείου Αιγαίου, 
τροποποιήθηκε και συμπληρώθηκε ο Κανονισμός Εσωτε¬ 
ρικής Υπηρεσίας του Δικαστηρίου αυτού, ως εξής: 

«Α) Όπου στον ήδη υφιστάμενο Κανονισμό του Εφετείου 
αναφέρεται σε σχέση με τις δικάσιμους των πολιτικών 
και ποινικών συνεδριάσεων η τρίτη πλήρης εργάσιμη 
εβδομάδα του μήνα, αντικαθίσταται με την πρώτη πλήρη 
εργάσιμη εβδομάδα. 

Ο προσδιορισμός των πολιτικών και ποινικών υποθέσε¬ 
ων, που έχει ήδη γίνει τόσο για την έδρα του Εφετείου 
(Μυτιλήνη) όσο και για την μεταβατική έδρα του Εφετείου 
στην Χίο της τρίτης εργάσιμης βδομάδας του έτους 2012 
και 2013, παραμένει ως έχει και θα διατηρηθεί ισχύων 
μέχρι της 31.12.2013. 

Β) Το Μονομελές Εφετείο επί κακουργημάτων θα συ¬ 
νεδριάζει στην έδρα του Εφετείου την ημέρα Δευτέρα 
της πρώτης πλήρους εργάσιμης εβδομάδας των μηνών 
Σεπτεμβρίου, Δεκεμβρίου, Φεβρουάριου, Μαρτίου και Μα- 
'ί'ου προς εκδίκαση των υποθέσεων Μονομελούς Εφετείου 
Κακουργημάτων. Ειδικώς δε κατά τον μήνα Σεπτέμβριο 
θα συνεδριάζει προς εκδίκαση των υποθέσεων αυτών 
την Δευτέρα της πρώτης πλήρους εργάσιμης εβδομάδας 
μετά την 16η ημέρα αυτού (Σεπτεμβρίου). Στην δε μετα¬ 
βατική έδρα της Χίου, το Μονομελές Εφετείο Κακουρ¬ 
γημάτων θα συνεδριάζει κατά τη δικάσιμο των ποινικών 
συνεδριάσεων αυτής. Ο αριθμός των προσδιοριζόμενων 
υποθέσεων δεν θα υπερβαίνει τις δέκα (10) κατά δικάσιμο, 
από τις οποίες επτά (7) θα προσδιορίζονται από τον Ει¬ 
σαγγελέα και τρεις (3) από το Δικαστήριο σε περίπτωση 
αναβολής σε ρητή δικάσιμο. Ο προσδιορισμός των υπο¬ 
θέσεων του Μονομελούς Εφετείου Κακουργημάτων, που 
έχουν ήδη προσδιορισθεί σύμφωνα με σχετική πράξη του 
προέδρου Εφετών Βορείου Αιγαίου για 17.12.2012,11.2.2013, 
11.3.2013, 13.5.2013, 16.9.2013 και 9.12.2013, παραμένει ως 
έχει, του προσδιορισμού των υποθέσεων αρμοδιότητας 
του πιο πάνω δικαστηρίου γενομένου εφεξής, δηλαδή 
μετά την 1η Ιανουάριου του έτους 2014 σύμφωνα με όσα 
στον παρόντα Κανονισμό αναφέρονται. 

2 '. ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΕΠΙΤΡΟΠΗΣ ΚΑΙ ΕΙΔΙ¬ 
ΚΟΥ ΓΡΑΦΕΙΟΥ του άρθρου 64 Ν. 3900/2010 ΤΗΣ ΓΡΑΜ¬ 
ΜΑΤΕΙΑΣ ΤΟΥ ΕΦΕΤΕΙΟΥ 

Αποφασίζεται α) η σύσταση Τριμελούς Επιτροπής Δι¬ 
αχείρισης ετήσιας επιχορήγησης του άρθρου 64 παρ. 3 
του Ν. 3900/2010 η οποία θα αποτελείται από τους: 1) 


Τον εκάστοτε Πρόεδρο Εφετών ή το νόμιμο αναπληρωτή 
του, 2) τον εκάστοτε νεώτερο Εφέτη και 3) τον εκάστοτε 
Αντεισαγγελέα Εφετών. 

Β) η σύσταση, του, κατά την παρ. 4 του άρθρου 4 του 
Ν. 3900/2010, Ειδικού Γραφείου στο Εφετείο Βορείου Αι¬ 
γαίου, το οποίο θα στελεχώνεται από δύο (2) δικαστικούς 
υπαλλήλους του Εφετείου που θα ορισθούν από τον 
Πρόεδρο Εφετών. Στο γραφείο αυτό θα εκτελούνται οι 
κάτωθι εργασίες: 1) της διεκπεραίωσης των εργασιών της 
τριμελούς επιτροπής, η οποία θα διαχειρίζεται, σύμφωνα 
με τα οριζόμενα στο άρθρο 64 του Ν. 3900/2010 (ΦΕΚ 213/ 
Α'), τις ετήσιες επιχορηγήσεις των φορέων περιφερείας 
Εφετείου Βορείου Αιγαίου, για την ανάθεση υπηρεσι¬ 
ών καθαριότητας, συντήρησης ηλεκτρομηχανολογικού 
εξοπλισμού και εγκαταστάσεων, ανελκυστήρων, εξοπλι¬ 
σμού πληροφορικής, μηχανών γραφείου κλιματιστικών 
μηχανημάτων, πυρασφάλειας, φύλαξης και κάθε άλλης 
έκτακτης, συναφούς προς τα ανωτέρω, δαπάνης, καθώς 
επίσης για την προμήθεια γραφικής ύλης, αναλώσιμων 
υλικών των ως άνω μηχανημάτων ή εγκαταστάσεων και 
ειδών υγιεινής ή καθαριότητας. 2) της εκτέλεσης, από 
τον δικαστικό υπάλληλο του εν λόγω γραφείου που 
θα ορισθεί από τον Πρόεδρο Εφετών, των καθηκόντων 
γραμματέα της Επιτροπής, με την τήρηση των σχετικών 
βιβλίων και φακέλων, την καθαρογραφή των πρακτικών 
συνεδριάσεων της επιτροπής. 

3'. ΜΕΤΑΒΑΤΙΚΗ ΔΙΑΤΑΞΗ 

Η παρούσα τροποποίηση του Κανονισμού οργανώσεως 
και λειτουργίας του Εφετείου Βορείου Αιγαίου, θα έχει 
εφαρμογή, μετά την έγκρισή της από τον Υπουργό Δι¬ 
καιοσύνης και την δημοσίευσή της στην Εφημερίδα της 
Κυβερνήσεως από 1 Ιανουάριου 2014, εκτός των όσων 
ειδικότερα ορίζονται στις επιμέρους διατάξεις του. Κατά 
τα λοιπά ισχύει ο ήδη υφιστάμενος Κανονισμός ως προς 
όλες τις λοιπές διατάξεις του». 

Με τις ως άνω τροποποιήσεις και συμπληρώσεις του κα¬ 
νονισμού εσωτερικής υπηρεσίας αντιμετωπίζονται με νόμιμο 
τρόπο βασικά θέματα λειτουργίας του Δικαστηρίου αυτού. 
Το μικρό χρονικό διάστημα, κατά το οποίο λειτουργεί το 
Εφετείο Βορείου Αιγαίου δεν επιτρέπει την εξαγωγή ασφα¬ 
λών συμπερασμάτων ως προς τα ληπτέα μέτρα για την 
καλύτερη λειτουργία αυτού. Προφανώς θα ανακύψει ανάγκη 
συμπληρώσεως και τροποποιήσεως του κανονισμού, μετά 
τις γενόμενες με το Ν. 4055/2012 τροποποιήσεις της αρμο¬ 
διότητας των πολιτικών και των ποινικών δικαστηρίων, οι 
οποίες θα αναπροσδιορίσουν τον αριθμό των υποθέσεων 
που θα προσδιορίζονται προς εκδίκαση σε κάθε δικαστήριο 
της έδρας του Εφετείου αυτού (Μυτιλήνη) αλλά και της 
μεταβατικής έδρας αυτού στη Χίο. Πάντως δεν προκύπτει 
στο παρόν στάδιο λόγος συμπληρώσεως, τροποποιήσεως 
ή ακυρώσεως των ως άνω γενομένων συμπληρώσεων και 
τροποποιήσεων του κανονισμού. Κατόπιν τούτων, η Ολομέ¬ 
λεια κρίνει ομοφώνως ότι οι γενόμενες τροποποιήσεις και 
συμπληρώσεις του Κανονισμού Εσωτερικής Υπηρεσίας του 
Δικαστηρίου αυτού πρέπει να εγκριθούν ως έχουν. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Εγκρίνει τις γενόμενες με την υπ’ αριθμ. 7/17.12.2012 
απόφαση της Ολομέλειας του Εφετείου Βορείου Αιγαίου 
συμπληρώσεις και τροποποιήσεις του Κανονισμού Εσω¬ 
τερικής Υπηρεσίας αυτού. 

Κρίθηκε, αποφασίσθηκε και εκδόθηκε, στην Αθήνα, στις 
24 Ιανουάριου 2013. 

Η Πρόεδρος 

ΡΕΝΑ ΑΣΗΜΑΚΟΠΟΥΛΟΥ 

